Godkendelse af sundhedsaftale 2015-2018 
Sagsfremstilling 
8.                   Godkendelse af sundhedsaftale 2015-2018 - Åbent 
  
  
SAGENS INDHOLD 
Sundhedskoordinationsudvalget i [adresse] har udarbejdet Sundhedsaftalen 2015-2018, og den 
forelægges hermed Byrådet til endelig godkendelse. Sundhedskoordinationsudvalget har politisk repræsentation fra 
Region Midtjylland, kommunerne og almen praksis.  
  
Sundhedsaftalen har i efteråret 2014 været i høring, og Favrskov Byråd behandlede på byrådsmødet i oktober 
Favrskov Kommunes høringssvar. 
  
[adresse] består af: 
· En politisk del med titlen ”Mere sundhed i det nære - på borgerens præmisser” med politiske visioner, mål og 
værdier. 
· Sundhedsaftalen 2015-2018. Denne del er rettet til ledelsesniveauerne i kommunerne og Region Midtjylland samt 
til almen praksis.  Her konkretiseres de politiske visioner i mål og indsatser og aftaler om opgavefordeling. 
  
Den godkendte sundhedsaftale vil træde i kraft pr. 1. februar 2015. De konkrete indsatser i aftalen vil blive 
gennemført i løbet af den fireårige aftaleperiode.  
  
VURDERING 
De indkomne høringssvar har givet anledning til en række ændringer i aftalekomplekset.  
  
I den politiske del er de væsentligste ændringer:  
· I afsnit 1 om et sundhedsvæsen på borgerens præmisser er inddragelsen af borgeren beskrevet tydeligere, og 
inddragelsen af pårørende er pointeret.  
· I afsnit 4 om kvalitet, innovation og økonomi er der tilføjet en vigtig sætning. I udkastet stod der, at ”et 
grundlæggende princip for opgaveoverdragelse bør derfor være gennemsigtighed i de økonomiske og faglige 
konsekvenser”. Nu er der tilføjet ”og at der er enighed mellem region og kommuner”.  
  
I [adresse] er foretaget en række præciseringer. For eksempel er det i afsnit 2.2 om skalering og 
opgaveoverdragelse præciseret, at overdragelse skal tage udgangspunkt i en udviklingsfase, inden det udbredes i 
stor skala. Samtidig skal opgaveoverdragelse være understøttet af økonomisk gennemsigtighed og videndeling.  
  
 
Byråd 
27. januar 2015 
Sagsnr. 710-2014-
8556 
Dok.nr. 710-2015-
16918 
Sagsbehandler 
DPTIBM 
  
Tidl. politisk behandling 
BY, 28.10.14, pkt. 179 
Forventet sagsgang 
SS-U, ØK, BY 
Lovgrundlag 
Sundhedsloven § 205 
Det vurderes, at de væsentligste punkter i høringssvaret fra [adresse] og de øvrige kommuner er 
indarbejdet i den politiske aftale og i sundhedsaftalen. 
  
Ældrerådet i [adresse] har gjort opmærksom på, at der ligger en stor kommunikationsopgave i at få 
formidlet aftalens visioner til medarbejdere og borgere. Social og Sundhed kan oplyse, at der er nedsat en gruppe 
med deltagelse fra kommunerne og Region Midtjylland, som har ansvaret for formidlingsopgaven. 
  
Samtidig bemærker Ældrerådet, at det er vigtigt at sikre overgangen fra den ene sektor til den anden. Social og 
Sundhed er enig i disse betragtninger.  
  
Handicaprådet i [adresse] har ingen bemærkninger til indholdet af sundhedsaftalen og har taget den til 
efterretning. 
  
ØKONOMI 
Det bemærkes, at sundhedsaftalen indeholder en række forslag til tiltag, som kan medføre øgede udgifter for 
kommunerne. Et eksempel er, at kommunen døgnet rundt skal modtage borgere, der udskrives fra hospitalerne. Et 
andet eksempel er udbredelsen af telemedicinske løsninger, som betyder, at flere opgaver kan varetages af de 
kommunale sygeplejersker. Set fra et samfunds- og borgerperspektiv vurderes det imidlertid at være 
hensigtsmæssigt, idet det forventes at kunne forebygge indlæggelser og dermed reducere udgifterne til den 
aktivitetsbestemte medfinansiering. 
  
Sundhedsaftalen 2015-2018 giver kommunerne bedre mulighed for at styre, om nye tiltag iværksættes og i givet fald 
hvornår. Det skyldes den politiske aftales formulering om, at der skal være gennemsigtighed i de økonomiske og 
faglige konsekvenser og enighed mellem region og kommuner.  
  
INDDRAGELSE 
Efter godkendelse i byrådene og Regionsrådet sendes aftalen ultimo januar 2015 til godkendelse i 
Sundhedsstyrelsen.  
  
Handicaprådet og Ældrerådet i [adresse] har fået den endelige sundhedsaftale til kommentering.  
  
INDSTILLING 
Social- og sundhedsdirektøren indstiller til Byrådet: 
  
1.    At Sundhedsaftalen 2015-2018 godkendes. 
  
BESLUTNING 
  
Social- og Sundhedsudvalget, 13. januar 2015: 
Fraværende: Pia Larsen 
  
Indstilles godkendt. 
  
Økonomiudvalget, 20. januar 2015: 
Fraværende: Mikael Nilsson, Bobby Lund 
  
Indstilles godkendt. 
  
Bilag 
Sundhedsaftalen 
710-2014-277007 
Mere sundhed i det nære - på borgerens 
præmisser 
710-2014-276980 
  
  
  
  
Byråd, 27. januar 2015: 
Fraværende: Hans Mathiesen, Bobby Lund 
  
Godkendt. 
Kommentar fra Ældrerådet til [adresse] 
710-2014-290412 
